GEBRUIK JY VAN 'N MAANDELIKSE FINANSIELE KONTROLELYS? – DTVDH
Indien nie, kan jy dalk belangrike inligting oorsien.
Gaan alle bank rekonsiliasies na (insluitend kleinkas en beleggings) en volg enige verskille of lank uitstaande items op die rekonsiliasies op.
Stel 'n begroting op vir 'n vasgestelde toekomstige tydperk en vergelyk die werklike finansiële resultate met die begroting.
Stel ondersoek in indien daar wesenlike verskille is tussen die begroting en werklike finansiële prestasie is maar hou ook ingedagte dat 'n begroting 'n vooruitskatting is en nooit 100% akkuraat kan wees nie. Indien daar veranderinge in die omstandighede van die besigheid is, behoort die begroting daarvoor aangepas te word.
Aanwysers van die finansiële welvaart van 'n besigheid word bereken vanaf die besigheid se finansiële verslae en finansiële state. Indien jy weet hoe om hierdie aanwysers te interpreteer en dit maandeliks met mekaar vergelyk, sal jy neigings ("trends") in die besigheid en bedryf kan begin identifiseer en vroegtydig gepaste stappe kan neem indien nodig.
Indien jy daarin sou belangstel om die gebruik van 'n maandelikse finansiële kontrolelys in jou besigheid te implementeer, of om 'n bestaande kontrolelys te verbeter en spesifiek vir jou besigheid aan te pas, kontak een van die direkteure en/of bestuurders van ons firma vir professionele bystand en raad wat spesifiek op jou besigheid van toepassing is.